《双井咏水仙有妃子尘袜盈盈体素倾城之文予作》
宋代·胡宏

万木凋伤后，孤丛嫩碧生。
花开飞雪底，香袭冷风行。
高并青松操，坚逾翠竹真。
挺然凝大节，谁说貌盈盈。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。